2010 के विधानसभा चुनाव में नरेंद्र मोदी फैक्टर कहीं पर नहीं था. पांच साल सत्ता में रहने के बावजूद सत्ता विरोधी रुझान नहीं था. इसके उलट जनता के मन में सत्ता के अच्छे काम के एवज में पुरस्कार देने का भाव था. यह भाव परिणाम लेकर आया. जदयू को 115 और भाजपा को 91 सीटें मिली. 243 सदस्यीय विधानसभा में इसे 'लैंड स्लाइड विक्टरी' माना गया. सचमुच, सिर्फ 22 सीट पाकर मुख्य विपक्षी दल राजद जमींदोज हो गया था. वहीं नीतीश कुमार जब 2015 के विधानसभा चुनाव में जाते हैं तो जनता को सरकार की उपलब्धियां बताने के लिए किराए पर एजेंसी लेनी पड़ती है.